แรงขายทำกำไรฉุด SET ปิดเช้าร่วง 8 จุด SAWAD ซื้อขายสูงสุด 3.05 พันลบ.
แรงขายทำกำไรฉุด SET ปิดเช้าร่วง 8 จุด SAWAD ซื้อขายสูงสุด 3.05 พันลบ. โดยดัชนีปิดเช้านี้ที่ระดับ  1,758.85 จุด ลดลง 8.01 จุด หรือ 0.45% มูลค่าการซื้อขาย 3.39 หมื่นลบ.
16 พ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (16 พ.ค.) ระดับ  1,758.85 จุด ลดลง 8.01 จุด หรือ 0.45% มูลค่าการซื้อขาย 33,875.50 ล้านบาท
ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ปัจจัยในประเทศเกิด Sell on fact หลังจากที่บจ.ได้มีการประกาศผลประกอบการออกมาแล้ว อย่างไรก็ดี มองเป็นการ Take profit ในช่วงสั้น เพื่อรอปัจจัยใหม่เข้ามา
ขณะเดียวกันยังต้องติดตามดูปัจจัยการเมืองด้วย โดยในวันที่ 23 พ.ค.นี้ ศาลรัฐธรรมนูญนัดลงมติผลการตีความร่าง พ.ร.บ.ประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร (ส.ส.) และร่างพ.ร.บ.ประกอบรัฐธรรมนูญว่าด้วยการได้มาซึ่งวุฒิสภา (ส.ว.) และในวันจันทร์หน้าให้รอดูตัวเลขผลิตภัณฑ์มวลรวมภายในประเทศ (GDP) ของไทยงวดไตรมาส 1/61 ซึ่งตลาดฯคาดว่าจะโต 4%
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SAWAD   มูลค่าการซื้อขาย 3,046.25 ล้านบาท ปิดที่  37.50 บาท ลดลง  6.25 บาท
CPALL   มูลค่าการซื้อขาย 1,465.27 ล้านบาท ปิดที่  83.75 บาท ลดลง  1.50 บาท
PTT     มูลค่าการซื้อขาย 1,461.28 ล้านบาท ปิดที่  56.75 บาท เพิ่มขึ้น 0.25 บาท
JASIF   มูลค่าการซื้อขาย 1,240.31 ล้านบาท ปิดที่  10.70 บาท ลดลง  0.60 บาท
BEAUTY  มูลค่าการซื้อขาย 1,067.72 ล้านบาท ปิดที่  19.90 บาท ลดลง  0.90 บาท